ים הדממה פולט סודות
ים הדממה פולט סודות; וכל העולם כולו שותק; ומאחורי הריחיים; שאון הנחל אינו פוסק.; שחור הלילה הולך כובש,; מרכיב צל על צל וכופל; דומם אל ים המחשכים; כוכב אחר כוכב נופל.; ובהשתתק כל העולם,; ארגיש: ליבי ער ומדבר; ארגיש מעיין טהור אחד; הומה אט שם ומתגבר.; אומר ליבי לי בחשאי:; "בני! חלומותיך באו; נפל כוכב מרקיע -; האמינה - לא שלך הוא.; עוד שלך קבוע איתן; ובמשבצתו יזרח שמה; שא עיניך - הנה שם הוא; קורץ, רומז לך נחמה".; ובהשתתק כל העולם; אשב אביט אל כוכבי; לי אין עולם אלא אחד -; הוא העולם שבלבבי.; 